
LURD 


Kaže li se Bemardica, misli se na Lurd. A 
kada kažemo Lurd, mislimo na onu divnu ženu 
koja je jedina mogla reći o sebi: Ja sam Bez¬ 
grešno začeće," 

Pred 100 godina Lurd je bio zabitno, siro¬ 
mašno mjestance u Pirinejima. Danas je, uz 
Rim i Jeruzalem, najveće svetište svijeta, grad 
molitve, grad Nebeske Kraljice. Pred 150 godi¬ 
na ništa nije značilo ime Bernardica; ona koja ga 
je nosila, bila je samo siromašno dijete prljavih 
uličica. Danas to ime časte milijuni, uz veličan¬ 
stveno ime Marija, koje je utjeha i spas 
čovječanstva. 

Tko bi pred 150 godina i pomislio da će u špi¬ 
lji Massabielle, u kojoj je odzvanjao žubor Gave, 
kamo je pastir vodio svoje svinje, gdje su siro¬ 
mašna djeca tražila kosti i drvlje, neprestano od¬ 
zvanjati pobožna pjesma i molitva? Samo je 
Ona znala, koja je izabrala to turobno mjesto da 
bi ga preobrazila u svijetlu točku zemlje. Još je 

uvijek tamna pećina, i Gava žubon i dalje svoju 
prastaru pjesmu, ali nad svime zrači lik naše 
drage Gospe iz Lurda. To sveto mjesto ne uzne¬ 
miruje jurnjava svakodnevice. Čuje se samo 
pjesma i molitva, žuborenje valova i pjev ptica, a 
s tornjeva „Zdravo Marijo* melodičkog otkucaja 
sata. 


OBITELJ SOUBIROUS 


Soubirousovi su živjeli u najsiromašnijem 
kutku siromašnog gradića, stisnuti u maloj po- 
strojbini; otac, majka i četvero djece. Nekadašnji 
mlinar se srozao na najamnog radnika. Često bi 
spavao do podne, dok bi njegova žena radila do 
iznemoglosti - brinula se za djecu i radila, kad 
god je mogla, da zaradi malu nadnicu kod 
imućnijih građana. 

Najstarije dijete. Bemardica. bolovala je od 
astme. Bila je slabunjava, te su joj svi davali 10 
godina, premda je već imala 14. Ozbiljno je gle- 

dala svojim tamnim očima. Mlada sestra, Tonka, 
bila je jača i vesela pored svog siromaštva i ne¬ 
volje. Još su se dva mala brata motala cijeli dan 
oko Bernardice, Jan-Marie i Justin. Kad bi 
mama otišla na posao, morala je Bernardica, 
kao prava mama. voditi kućanstvo: kuhati, čuva¬ 
ti braću, biti svakome na uslugu. A jadnoj djeci 
nije bilo lijepo u malom, tamnom, podrumskom 
stanu! Nije se ušuljala niti jedna zraka svjetlosti 
u taj stančić. Ranije, dok je otac još radio kao 
mlinar, živjeli su na potočiću, koji je veselo žubo- 
rio. Ali bilo je previše mlinara na lurdskim potoci¬ 
ma, nisu svi imali dovoljno posla. Ako netko nije 
bio jako marljiv i nije znao mešetariti, morao se 
povući. Tako se desilo i Frangoisu Soubirousu. 
Na kraju je bio sretan da svoju obitelj može 
smjestiti u nekadašnjem zatvoru „Cachotu”. I 
tako su životarili u mračnom, vlažnom podrumu, 
spavali na jadnim krevetima. Bernardica nije 
mogla uvijek spavati. Često ju je mučio kašalj i 
hroptala je pri udisanju. Nisu je roditelji poslali u 

školu, samo je Išla na vjeronauk, ali i to neredo¬ 
vito. 


BERNARDICA U BARTRESU 

Bernardica je venula kao cvijet bez sunca. 
Njena brižna majka je razmišljala kako bi joj mo¬ 
gla pomoći. Ali nije znala kako. Jednog dana 
došla je u posjet gospoda Lagućs, seljanka iz 
Bari resa, koja je katkad dolazila da vidi svoju 
Bernardicu, koju je dojila u prvim mjesecima 
njena života, a ovaj put je došla i na sajam u Lur- 
du. Obje se žene srdačno pozdraviše, a seljan¬ 
ka zagrli Bernardicu. .Kći ti je blijeda i mršava", 
reće majci gospoda Lagućs Majka Soubirous je 
bila toga i te kako svjesna te odgovori: „Da, tre¬ 
bala bi živjeti na selu, tada bi ozdravila". „Meni to 
odgovara. Trebala bi mi djevojka, koja bi mi pri¬ 
pomogla", odgovorila je seljanka. Gospoda La- 
gues se dogovori da, pošto obavi svoje poslove, 
dođe po Bernardicu. 

Bila je lijepa ljetna večer u lipnju 1857, kad se 
Bernardica zaputila s gospodom Lagues u Bar- 
tes. Prolazile su kroz rascvjetane poljane, uz 
živahne potoke do seoceta okruženog brdašci¬ 
ma. Kako se lako disalo na tom čistom zraku. 

U dvorištu imanja svi su ih veselo dočekali, i 
Bernardica se brzo sprijateljila s djecom, psom 
Pigujem, kokošima i ovcama. Bila je marljiva i 
spretna u poslu. Jela je zdravu hranu i obrazi su 
joj se zaoblili. Ubrzo joj je gazda Lagues povje¬ 
rio stado ovaca. Ujutro bi odlazila na pašu, u ko¬ 
šaricu bi spremila voće, sir, kruh i pletivo, u 
desnoj ruci ponijela bi štap. Svaki put se radova¬ 
la da će sjesti na ledinu. Na blagom povjetarcu 
drhtalo je lišće, a čist ju je zrak s planina obavio. 
U grmlju su pjevale ptice, ovce su mimo lutale 
obroncima Luyona. Kad bi zvono crkve najavilo 
Anđeo gospodnji, Bernardica bi klekla i molila. 
Katkada bi kroz male prste klizila krunica. Samo 
ju je jedna briga mučila: čeznula je da primi Prvu 
Pričest. Nitko je nije učio vjeronauku, a nije zna¬ 
la ni čitati. Gospoda Lagušs je rijetko kada nala- 

žila vremena, a oda je tu i tamo. navečer, 
željela Bemardicu nešto naučiti, djevojčici su se 
sklapale oči od umora. Vrlo je rado bila kod 
Laguesovih. na čistom zraku, uz pun stol. a ipak 
je njeno srce čeznulo za Lurdom. Htjela je moliti 
roditelje, da joj dopuste krenuti u školu kako bi 
sljedećeg proljeća mogla, kao i druga djeca, pri¬ 
miti svetu pričest. 1858. godine Bernardica se 
vratila roditeljima i braći, u zagušljive ulice i ta¬ 
man podrumski stan. ne sluteći kako će uskoro 
nju. siromašnu, malu djevojku, izabrati najdivni¬ 
ja od svih žena 

ZNAČAJAN 11. VELJAČE 1858. 

Turoban, mokar, hladan dan u veljači! Ljudi 
su govorili o pnpremama za maškare, vješali su 
šarene, papirnate lampione, slušali veselu glaz¬ 
bu Nije se u .Cachotu" osjećalo blagdansko ra¬ 
spoloženje, već samo neprijatno vnjeme. Majka 
je stavila posljednje drvo na vatru: .Djeco, treba 

nam drva". „Mama, pusti nas u šumu", moljakale 
su djevojčice, a njihova je prijateljica Jeanne 
Abadie, koja je došla sa svojim mladim bratom 
do njih, ali je više željela igrati se vani, živo rek¬ 
la: „Molim vas. gospodo Soubirous, zajedno 
ćemo sakupiti mnogo suvaraka". „Tonka smije 
ići, ali Bernardica je prehlađena", reče majka. 
„Molim te, mama, dopusti i meni da idem u 
šumu! Obući ću kabanicu i tople čarape", molila 
je nježno Bernardica. Majka je popustila. „Do¬ 
bro, ali brzo se vrati". 

Odzvonio je znak za podne. Th su djevojčice 
krenule uz dvorac, preko starog mosta do otoka 
Chalet. Željele su uz kanal za mlin doći do šumi¬ 
ce Massabielle koja je bila u blizini. Na mjestu 
gdje se kanal spaja s Gavom, gacahu kroz vodu 
Jeanne i Toinette da dođu do špilje u stijenama 
Bernardica se nećkala. a Jeanne joj se smijala: 
„Ostani gdje jesi, ako se bojiš vode". I obje dje¬ 
vojčice ostaviše Bernardicu. Sjela je na kamen, 
počela izuvati čarapu. Najednom je osjetila dah 
vjetra i ogledala se, ali nije ništa vidjela. Iznova 

je puhnulo. Bemardtca je podigla glavu prema 
špilji. I prepala se. Kako to da odjednom vidi 
tako svjetlo? Tko je to tamo u špilji? Protrljala je 
oči i ponovo upiljila pogled prema istom mjestu. 
U maloj gornjoj udubini špilje stajala je prekra¬ 
sna djevica. Smješkala se i dala znak Bemardici 
da dode. 

Njena je haljina bila poput snijega, kao ispre¬ 
pletena svjetlošću Veo joj je obavio glavu i ra¬ 
mena Njenu svijetlu haljinu vezala je plava 
traka. Na nogama su stajale dvije zlatne ruže. 
Na ruci joj je visjela krunica. Bemardtca je gle¬ 
dala začuđena i nije mogla skrenuti pogled od 
divne pojave Blaga prestrašenost zadrhtala je 
u njenoj duši. iz svetog strahopoštovanja spusti¬ 
la se na koljena da moli. Željela se prekrižiti, no 
kao da joj je ruka bila uzeta. Tada je vidjela kako 
se Blažena Djevica preknžila, i tek tada je mogla 
ponovo podići ruku. Uzela je krunicu i nepresta¬ 
no gledala u prekrasnu Gospodu. I Gospoda je 
razabirala zma krunice, usta su joj se micala 

samo pri „Slava Ocu i Sinu i Duhu Svetomu", a 
glavu bi lagano prignula. 

Bernardica je bila sve bijeda, oči su joj se ra¬ 
širile. Nije čula ni šumorenje Gave niti djevojčice 
koje su dolazile. Nije vidjela ni špilju ni stijene, 
vidjela je samo neizrecivo blago i milo lice Go¬ 
spode, koja joj se smješkala kao da je željela 
reći: „Da, dijete moje. ja te jako volim!" neopisivo 
blaženstvo je ispunilo siromašnu djevojčicu. Pri¬ 
jateljice su došle, čudile su se, prestrašile. Ton- 
ka je bacila dva kamenčića prema Bernardici, ali 
ona se nije pomakla. „Što, ako umire?" zavapila 
je sestrica. „Onda bi već pala", odgovorila je se¬ 
strama Jeane. - No Bernardica je opet izgledala 
kao i ranije. „Što to radiš?" „Ništa". Jeanne je 
otrčala kući, smrzle su joj se ruke i noge. - Na 
strmom šumskom putu, koji je vodio preko špil¬ 
je, nosila je Bernardica s lakoćom svežanj 
pruća, njena se sestra čudila. Na trenutak su 
sjeli na kamen. Bernardica je nekome morala 
otvoriti bogatstvo svoga srca. „Znaš, vidjela sam 
nešto", prošaptala je. I odala je Tonki svoju taj- 

nu. Tonka je morala obećati da kod kuće neće 
ništa reći. Ali kad su došli kući i dok je majka 
češljala Tonku. ova je već otknla novost. Go¬ 
spoda Soubirous je bila bijesna i konla je Ber- 
nardicu. premda sama nije znala zašto. Za 
večernje molitve Bemardica je zaplakala Neu- 
taživa čežnja za lijepom Gospodom je toliko 
mučila njeno srce da dama sebe nije mogla pre¬ 
poznati. 


LURD SE PROBUDIO 


Roditelji su zabranili Bemardici da ponovo 
ide do Spilie. Ali srce ju je neprestano vuklo 
tamo Već odavno su djevojčice znale za njenu 
tajnu. U nedjelju 14 veljače 1858., pošto se 
okončala misa, molile su neke njene pnjateljice 
da pode s njima do špilje. Nagovarale su i njene 
roditelje i uspjelo im je. Žurili smo do Massabiel- 
le Jedna je bila razborita pa je ponijela i bočicu 
svete vode. Bemardica je ispred sviju trčala. 

preko brežuljaka uzbrdo, a zatim niz obronak do 
špilje. Tek što je tamo stigla, rekla je svojim prija¬ 
teljicama: .Evo je! Zar je ne vidite?" .Prolij malo 
svete vode prema njoj", sjeti se jedna dje¬ 
vojčica. Bernardica učini tako. „Ne odlazi. Smi¬ 
ješi nam se!" Sretno dijete pade ničice. 

Gledala je nepokretno prekrasnu ženu. Ber¬ 
nardica je problijedila. Bila je u drugom svijetu i 
izgledala kšo anđeo. Djevojčice su se prestraši¬ 
le i pobjegle svojim kućama, druge su htjele 
odvući Bernardicu sa sobom. Neke su pozvale 
mlinare obitelji Nicolau koji su stanovali blizu 
špilje. Mladi Nicolau je ponio djevojčicu na svo¬ 
jim snažnim rukama. Bila je prekrasna tako za¬ 
nesena. Bernardica se probudila tek u mlinu i 
bila je opet siromašno dijete iz obitelji Soubiro- 
us. U međuvremenu je dotrčala gospoda Soubi- 
rous. U svom sljepilu željela je istući Bernardicu, 
toliko je jadnica bila izbezumljena. Mlinari je 
sprijećiše i rekoše: .Ta pustite je. Vaše je dijete 
andeo“. U svakoj kući i posvuda u Lurdu ljudi su 
pričali o čudnovatom događaju. Mnogi su se 

smijali, drugi su se zamislili. Ali roditeljima je 
svega bilo dosta, strogo su zabranili svojoj kćeri 
da odlazi do Massabielle. Bemardica je noću 
plakala, u čežnji za lijepom ženom, jer je mislila 
da je nikad neće smjeti vidjeti. Ali Svemoćna ra¬ 
spolaže svim sredstvima i svi putovi su joj otvo¬ 
reni. Mala Bernardice, ona te opet zove. 

Neka bogata dama iz grada, gđa Millet i neka 
mlada švelja Peyret zabile su sebi u glavu da 
prate Bernardicu do špilje; mislile su da bi poja¬ 
va mogla biti Marijino dijete koje je nedavno 
umrlo. Roditelji se nisu protivili njihovoj molbi. 
Sedam dana nakon prvog viđenja, 18. veljače 
rano ujutro, pratile su obje žene Bernardicu do 
Massabielle. Kad su mukom stigle iznad špilje, 
pojurila je Bemardica kao sma. Dvije žene su 
još oprezno tapkale korak po korak, a blaženo 
dijete je već klečalo pred špiljom. Gospa je na 
nju čekala. Taj put je mogla po prvi put čuti njen 
glas. „Već je tu“, kliktala je Bemardica. Gospoda 
Millet je zapalila svijeću. Gospođica Peyret je iz 
kaputa izvadila pisalo i papir, pružila ih Bernardi- 

ci i rekla: „Reci Gospi da napiše svoje želje”. 
Bernardica se približila i izručila molbu. Zatim se 
vratila i rekla da se Gospa nasmijala i odgovorila 
da ona ne treba ispisati svoje želje. Bernardica 
se vratila Gospi, spustila se na koljena i molila 
krunicu. Taj put je bila potpuno pri svijesti, tako 
da obje dame nisu imale priliku prisustvovati 
čudesnoj preobrazbi djeteta. 

Gospođa je tada rekla djetetu: „Ugodi mi i 
dođi kroz dva tjedna ovamo svaki dan“. 

„Da gospodo, ako dozvole moji roditelji!*, od¬ 
govorila je Bernardica 

A blaga joj Djevica dade čudesno obećanje: 
„Želim te usrećiti, ne na ovom svijetu, nego na 
nebu* 

Tog dana, 18. veljače 1858. održavao se sa¬ 
jam u Lurdu. Kada su se gospode zajedno s 
Bernardicom vratile u grad, pronijela se odmah 
vijest o događaju u Massabielleu. Mnogo svijeta 
je krenulo prema špilji. Seljaci iz okoline proširili 
su vijest u svojim selima. A policija je bila na 
oprezu. 

DANI TRPLJENJA 


Roditelji Soubirous ponašali su se kao da je 
nesreća zadesila njihovu obitelj. Bilo im je straš¬ 
no da toliki ljudi govore o njima. Gospoda Millet 
je uspjela zadržati Bernardicu kod sebe. U „Ca- 
chotu” nisu znali što bi. Tada se pojavila Bemar- 
dičina kuma, koja je roditeljima jasno rekla da 
trebaju podržati svoje dijete. Slijedećeg dana 
pratile su Bernardicu kuma. majka i druge žene. 
Vidjele su Bernardicu u čudesnoj nebeskoj ek¬ 
stazi. 

Do tada nije vidjelici nikakva zabrana stajala 
na putu. I u subotu je došla do špilje. Njen raz¬ 
govor s blagom Gospodom pomutili su ovaj put 
iznenada ružni glasovi s Gave. „Spasi se! Gubi 
se!“ vikali su. Nebeska Djeva je podigla glavu i 
pogledala oštro prema mjestu odakle su stizali 
glasovi. Đavli su morali pobjeći od njenog pogle¬ 
da. 

Tek što je svanulo u nedjelju, sakupilo se veli¬ 
ko mnoštvo, medu njima i mnogo muškaraca. 

po padinama i na obali Gave. I policija je bila 
tamo, kad je Bernardica, ne obazirući se na svi¬ 
jet, skromno, kao i uvijek, klekla na svoje mje¬ 
sto. Taj put nalazilo se u njenoj blizini neki 
ugledan gospodin, liječnik dr Dozous. Htio je 
svima dokazati da su viđenja posljedica 
živčanog oboljenja djevojčice. Tek Stoje izmolila 
tri zdravo Marije, pala je djevojčica u ekstazu. 

Kakvog li čudesnog prizora za promatrače! 
Liječnik je mjerio puls i disanje i morao ustanovi¬ 
ti da je sve u redu Odjednom je primijetio da se 
blaženo lišće rastužuje. Velike suze tekle su iz 
tamnih očiju. 

Kada je Bernardica ponovo došla k sebi, pi¬ 
tao ju je zašto je plakala. Jer je Gospa tužno 
gledala u daljinu i moleći rekla: „Molite za greš- 
nike“, ispričala je djevojčica. Dr Dozous se za¬ 
mislio. 

U ponedjeljak, 22. veljače, nije bilo ukazanja. 
Bernardica se tužna vratila u Lurd U utorak je 
dijete ponovo oćutilo nebesku dobrotu. Neki 
drugi gospodin iz Lurda. koji je došao da se za- 

bavi, osjeti je nebesku milost. Bio je to neki po¬ 
reznik Estrade. Kasnije je pisao o tim trenucima: 
„Kakva li svečanog časa moga života! Gospoda 
iz špilje bila je doduše skrivena i nevidljiva, ali 
osjetio sam njenu prisutnost". Isto se desilo sto¬ 
tinama i stotinama drugih. „Osjećali su njenu pri¬ 
sutnost". špilja u Massabiellu postala je 
svetinja, na početku, naravno, sporna svetinja. 
24. veljače pozvala je nebeska Djeva na poka¬ 
janje. Jasno se ćulo kako Bemardica prenosi 
poruku i govori sa suzama u očima: „Pokora, po¬ 
kora!" 

25. veljače je bio u sredini četrnaest izvan¬ 
rednih dana. Na taj se dan desilo veliko čudo 
koje je prisutnima tog trenutka još bilo skriveno. 
Bernardica je morala prstima iskopati izvor, iz 
kojeg je potekla čudotvorna voda, umiti u njemu 
lice i jesti trave, koje su na tom mjestu rijetko 
kada rasle. Poslušno je sve učinila, bila je sva 
prljava, mislili su da je jadna poludjela. Tako 
ponižena, napustila je toga dana mjesto na ko- 

jem je već tekao iz zemlje mlaz vode kao prst 
debeo. 

To još nije bio kraj iskušenja. Drugog dana je 
izostalo viđenje, 27. veljače izrazila je Gospa 
jadnoj Bernardici svoju veliku želju: „Otiđi 
svećenicima i reci im da ovdje sagrade kapelu." 
Sve se više ljudi sakupljalo. Očekivalo se veliko 
čudo na 14. dan. da će se Gospa ukazati svima, 
ali bilo je kao i ranije, samo Bernardica je gleda¬ 
la nebesku Gospu. 

BERNARDIČINE PATNJE 

Mala Bernardica Soubirous iz siromašne 
četvrti, koju nitko ranije nije zapazio, koja čak ni 
svom učitelju vjeronauka pateru Pomianu nije 
bila poznata, iznenada je postala središnja 
tema u Lurdu, zbog nje su se prepirali, ali je isto 
tako budila njihovo zanimanje. Narod je častio 
Bernardicu. Elita se držala po strani. Vlasti nisu 
bile sklone događajima. Odvjetnik Dotour, poli- 

cijski starješina Jacomet i istražni sudac dogu¬ 
rali su tako daleko da su jadnom djetetu prijetili 
zatvorom kao nekom zločincu. I policija se, dak¬ 
le, bavila malom vidjelicom. To je bilo najgore za 
roditelje Soubirous! Školske sestre su proma¬ 
trale Bernardicu u najmanju ruku kao sanjara i 
smušenu osobu. Njihovo ruganje je boljelo Ber¬ 
nardicu. A svećenici? 

Župnika Peyramalea iz Lurda, markantne 
pojave sa strogim crtama lica, dijete se bojalo 
više nego svega na svijetu. Zabranio je svim ka¬ 
pelanima da odlaze do pećine. A Bernardica je 
morala stupiti s nadzemaljskim nalogom baš 
pred tog strašnog gospodina župnika. Kad je po 
prvi put stala preda nj, samo ju je korio i prijetio 
se da će je otjerati. 

Ipak je ponovno došla, blijeda i drhteći. Rekla 
je da Gospa želi da se tamo dolazi u procesija¬ 
ma. i ponovo je pretrpjela ruganje i ukore. U 
strahu je zaboravila kapelu koju je Gospa na 
tom mjestu željela. Teta Basile, koja ju je pratila, 
nije više imala hrabrosti da još jednom ude u 

župni dvor. Ali Bernardica je slušala svoju nebe¬ 
sku prijateljicu pored svog straha. Neka susjeda 
je pošla s njom. 

„Znaš li ti uopće kako se tvoja Gospa zapravo 
zove?“ pitao ju je taj put župnik. Ne, to nije zna¬ 
la. „Gospođama bez imena ne grade se kapele." 
Župnik Pevramale će tek 25. ožujka, na blagdan 
Marijina navještenja, saznati ime Gospode. 

U međuvremenu je u Lurdu izgledalo kao da 
je buknula revolucija. Policija je stražarila pored 
špilje. Bernardica više nije išla do špilje; prošla 
je 14 dana viđenja. Ponovno je krenula u školu 
kod sestara. Nisu primijetile na njoj nikakve 
promjene. „Da te bar tvoja Gospa naučila vjero¬ 
nauku", rekle su joj. 

Ali čudesnu tajnu nisu mogli iz svijeta izbrisa¬ 
ti ni neprijatelji: bio je to nov izvor. Voda je ne¬ 
prestano tekla iz zemlje, čista i jasna. U cijelom 
se Lurdu pričalo da je slijepi klesar Bouriette 
oprao oči tom vodom i progledao nakon devet¬ 
naest godina sljepila. Vlasti su nam na to odgo¬ 
vorile zabranom, nije se smjelo uzeti vode iz 

izvora! I provedeno je smiješno ispitivanje vode 
izvora. Neki strani apotekar je navodno otkrio da 
voda sadrži razne ljekovite tvari. 


NAJVEĆI IZRAZ MILOSTI 


Dok su izvještaji vlasti iz Lurda putovali do 
Trabesa, čak do Pariza i novine pisale o „obma¬ 
ni" u Massabiellu, dijete je imalo samo jedan 
zahtjev: da ponovo vidi divnu Gospodu. Čežnja 
je svakim danom bila sve snažnija sve do noći 
pred blagdan Navještenja Marijina, 25. ožujka. 
Te je noći Bemardica ustala, osjećala je snažan 
poriv da ode do špilje, i krenula je već rano uju¬ 
tro u četiri sata. Tetka Basile, koja ju je stalno 
pratila, bila je uz nju. Bilo je još mračno kada su 
napustile stan i krenule kroz mračne ulice do 
župne crkve na ranu misu. Tek je svitalo kada su 
se uputile prema Massabiellu. Nisu bile same. 
Sa svih su strana pristizali hodočasnici. Bemar¬ 
dica kao da je lebdjela, nije se mogao prepozna- 

ti njen slabašni lik. Tek što se spustila s 
brežuljka, opazila je jasan sjaj. Gospa je čekala 
na nju. Ljupko je pozdravila dijete. Bemardica je 
skupila snage i pitala: „Draga Gospodo, budite 
tako dobri i recite mi tko ste!“. Molila je tri puta 
usrdno da joj ukaže tu milost. Obasjana Najljep¬ 
ša od svih žena je raširila ruke. spustila ih i sklo¬ 
pila. Lice joj je bilo ozbiljno, pogledala je u nebo i 
rekla: „Ja sam Bezgrešno Začeće!" 

Kad se zanos okončao, pitali su Bemardicu 
što se desilo. „Rekla mi je svoje ime - , odgovorila 
je. Na cijelom putu kući ponavljala je čudesne, 
njoj nepoznate riječi Odmah je otišla župniku 
Peyramaleu i obavijestila ga: „Gospa mi je rekla 
svoje ime." „I kako se zove?" „Rekla je: ..Ja sam 
Bezgrešno Začeće." 

Župnik je problijedio. Gospa ga je pobijedila 
Od tada je bio njen najžešći zagovornik i Bemar- 
dičin zaštitinik. Onaj. koji je posprdno izjavio: 
„Ako saznam kako se zove. sagradit će se kape¬ 
la. ne mala nego velika", izvršio je na veličan¬ 
stven način ono. što je obećao. 

Cijeli je Lurd slavio, osjećalo se raspoloženje 
prijateljstva. Samo su vlasti i neki nevjernici bili 
nezadovoljni. 

Proljeće 1858. u Lurdu! Sve je procvalo, ptičji 
pjev je ispunio Masabjelsku špilju u kojoj su gor¬ 
jele svijeće u čast Djevici. U utorak u uskrsnom 
tjednu osjetila je Bernardica ponovo neobjašnji¬ 
vu čežnju da posjeti sveto mjesto. Pošla je slije¬ 
dećeg jutra. Nije se obazirala na mnoštvo koje 
se sakupilo, klekla je i počela moliti. U lijevoj ruci 
držala je debelu, upaljenu svijeću Odjednom se 
preobrazilo njeno lice, zanosno se smješkala, 
na koljenima se primicala špilji i razgovarala s 
nebeskom prijateljicom. Za to vrijeme su proma¬ 
trali prisutni, medu njima i liječnik Dr Dozous, 
kako njenu lijevu ruku kroz petnaest minuta 
obavija plamen svijeće. Kada se Bernardica po¬ 
vratila iz zanosa, liječnik je pregledao njenu 
ruku. Ni traga opeklinama! Nanovo je upalio svi¬ 
jeću i približio plamen njenom dlanu. Istog trena 
je ustuknula i rekla: „Pa to peče." 

Blažena je djevica zadnji put posjetila svo¬ 
je dijete 16. lipnja, na blagdan Gospe Karmel- 
ske. Kao i pri prvom viđenju Bernardica je bila 
gotovo sama, bilo je večer, špilja je bila pusta i 
pristup nije bio dozvoljen jer je vlada tako nare¬ 
dila. Bernardica je klečala na drugoj obali Gave. 
Ali nije osjećala udaljenost kada joj se nasmije¬ 
šila Djevica. „Nije nikad bila tako lijepa", rekla je 
svojoj pratilji, kada su se zajedno vraćale kući. 


BORBA I POBJEDA 

Državni aparat se okomio na Bemardicu i 
Mesabjelsku špilju. Postavljene su ograde, koje 
je stanovništvo noću rušilo, a vlasti su ih sljedeći 
dan nanovo dizale. Bernardica se nije pri¬ 
bližavala špilji i išla je u školu. Misli joj je zaoku¬ 
pio skorašnji blagdan Prve svete Pričesti. Često 
bi je tražili u školi. Ljudi su dolazili u Lurd i željeli 
vidjeti blaženo dijete i s njim razgovarati. 

Prije no što je izdana zabrana, da se po¬ 
sjećuje špilja, radilo je oko dvadeset ljudi dobro¬ 
voljno da naprave prohodniji put do špilje. I 
pored policije, ograde i zabrane približavali su 
se neki hodočasnici špilji. Ljeti su i onako dolazi¬ 
li gosti u Pinneje. Jednog je dana neka ugledna 
gospoda posjetila zabranjeno mjesto i uzela 
malo vode koja je tekla izvan ograda. Bila je to 
supruga admirala Bruata. odgojiteljica carskog 
princa, sa svojim kćenma. I poznati pisac Louis 
Veuillot je hodoćastio špilji. Stvarno, gospoda u 
vladi su se osjećala nelagodno! Gospoda Bruat 
se pobrinula da se na dvoru sazna o događaji¬ 
ma. Veuillot je obilato pisao u novinama o 
događajima u Lurdu. 

Bernardica nije slutila kakva joj opasnost pri¬ 
jeti kada su tri liječnika ispitivala njeno duševno 
stanje. Vlada je naumila strpati je u ludnicu, ali 
nije računala s njenim novim zaštitnikom, župni¬ 
kom Peyramaleom. Kad je on čuo za plan, za¬ 
prijetio je: .Gospodo, recite poštovanima u vladi 
da će njihovi žandari samo preko mene mrtvog 

doći do djeteta. Ja neću dozvoliti ni da joj vlas s 
glave padne." 

Na molbu župnika, biskup je Trabesa, Monsi- 
gnor Laurence, ustanovio komisiju koja je treba¬ 
la provesti, s crkvene strane, temeljita 
ispitivanja. U predvečer blagdana sv. Krunice, 2. 
listopada 1858., cijeli je Lurd slavio. Bubnjar je 
prolazio ulicama i objavio da je carskom odred¬ 
bom ukinuta zabrana da se posjećuje špilja 
Massabielle i uzima voda s izvora. Pobjedono¬ 
sno su uklonjene ograde i narod je nosio cvijeće 
i svijeće u špilju. A biskup je izjavio tek dvije go¬ 
dine kasnije, pošto su ispitani svi svjedoci i Ber- 
nardica: „Smatramo da se Marija, Djevica, 
majka Gospodinova stvarno i osobno ukazala 
Bemardici Soubirous 11. veljače 1858. i nakon 
toga još sedamnaest puta.“ 

BERNARDIČINA PRVA PRIČEST 


Bernardica je ostala jednostavno dijete po¬ 
red sveg divljenja, pohvala i čašćenja. Ostala je 
siromaSna. Nije htjela primiti ni dinara kao pok¬ 
lon. Strogo je pazila da nitko iz njene obitelji ne 
primi novac posjetioca. Njen brat Jean-Marie 
pričao je, mnogo godina kasnije, kako je jednom 
dobio dvije ćuške od svoje sestre jer je primio 
dva franka. Tko je djetetu udijelio tu snagu odri¬ 
canja, toj krhkoj djevojčici koja je jedva imala što 
jesti, koja je nosila samo siromašne haljine? 
Nije li spoznala toliko čudesnoga, te je mogla 
tako lako odbaciti zemaljsko dobro? 

Blagdan Tijelova 3. lipnja bio je u Lurdu dan 
veselja za prvopričesnike. Kao i svake godine 
grad je bio svečano ukrašen. Nebo se plavilo, 
svjetlo i čisto nad brežuljcima. U domu sestara 
klečala je Bernardica Soubirous u bijeloj haljinici 
i s velom na glavi medu djecom u bjelini, naj¬ 
manja po stasu, najsiromašnija po zemaljskim 
dobrima, najbogatija ljubimica neba. Njeno blije- 

do lice zračilo je dubokim mirom, tamne oči sjale 
su od radosti. „Izgleda kao da je potresena sve¬ 
tim događajem i doživljajem", rekao je župnik 
Peyramale. Nije uslijedio nebeski prizor preo- 
braženja, kako su potajno željeli i nadali se pri¬ 
sutni. Sabrano je koračala prema oltaru, primila 
sveti sakrament i ponovo klekla na svoje mjesto. 
Gospodin Estrade i njegova sestra, koji su više 
puta bili uz Bernardicu za vrijeme ekstaze u 
Massabielleu. prisustvovali su njenoj Prvoj 
Pričesti. Prvopričesnica je posjetila svoje prija¬ 
telje poslije podne. Gospođa Estrade ju je pitala: 
„Reci, Bernardice. što te je više radovalo: Prva 
Pričest ili razgovor s Majkom Božjom u špilji?" 
nakon stanke Bernardica je odgovorila: „Ne 
znam, ali mislim da je i jedno i drugo povezano i 
ne može se uspoređivati. Znam samo: u oba 
slučaja sam bila presretna." - Navečer istog 
dana upisali su Bernardicu u spis Manjine djece. 
Kakve li jadne ljudske geste prema onoj koja je 
u nebu povlašteno Marijino dijete 1 

MAJKA SE BOŽJA BRINE 


Premda Bernardica i njeni roditelji i braća 
nisu primali novac od hodočasnika i posjetioca, 
nebeska se majka brinula na drugi način za dije¬ 
te i njenu obitelj. Otkad je župnik Peyramale 
spoznao istinu, postao je djelatno oruđe one 
koja je izabrala Bemardicu. Zauzeo se da njezin 
otac nade zaposlenje i kasnije ponovo preuzme 
mlin. Bernardica je od listopada 1858. nastavila 
pohađati školu u domu. Ali stalno bi izlazila iz 
razreda da je vide strani posjetioci, da im pnpo- 
vijeda o događajima u Massabielleu. Neki su bili 
nasrtljivi, dopuštali sebi slobodu da otkidaju di¬ 
jelove njene odjeće. Bernardica se razljutila i 
viknula: „Kakve su to budale!" 

Zbog čestog izostajanja sa sata ocjene nisu 
bile sjajne. I zdravlje je - Bernardica je uvijek 
bila boležljiva - trpjelo zbog napornih posjeta. 
Uz to kod kuće hrana nije bila dobra. Župnik 
Peyramale se pobrinuo 1860. da se dijete pre¬ 
seli u dom. Priredili su joj ugodnu sobicu i 

osjećala se dobro u novoj sredini. Od tada je 
marljivo napredovala u učenju. Nakon godine 
dana toliko je naučila da je mogla napisati što je 
doživjela u Massabieleu. 

Za Bemardicu je bila najveća radost da može 
dva puta u tjednu posjetiti špilju. Kad bi pred 
špiljom klečala, preplavila bi je sjećanja na 
viđenja toliko da se jedva mogla odvojiti od sve¬ 
tog mjesta. U Massabielleu nije bilo više neg¬ 
dašnje tišine. Žuborenje Gave miješalo se s 
glasovima muškaraca i udarcima čekića. 
Započeli su gradnju „kapelice" na stijenama, da 
ispune Gospinu želji. Medu radnicima bio je 
otac Subirous. Sgradili su prostrane temelje. U 
špilji je gotovo sve ostalo. jednako, samo su po- 
ploćili tlo. Dan i noć su gorile svijeće pred malim 
kipom. Jednog dana dođoše Bemardici - upra¬ 
vo je izlazila iz škole - neki nepoznati ljudi. Kipar 
Fabisch iz Lyona ju je zamolio da mu pokaže 
kako je pred njom stajala Majka Božja dok je go¬ 
vorila: Ja sam Bezgrešno Začeće. - Bemardica 
mu je pokazala, jednostavno i ganutljivo kao i 

uvijek. Prema tome je umjetnik isklesao svoju 
madonu iz bijelog mramora. Bila je gotova za 
godinu dana. 

4. travnja 1864. Lurd je slavio prvu veliku pro¬ 
cesiju,kako je Gospa željela. Dvadeset tisuća 
ljudi je krenulo od župne crkve prema Massa- 
bielleu. Stigao je biskup Laurence, da posveti 
mramorni kip. Uzalud su tražili medu brojnim 
svećenicima, koji su pratili biskupa, župnika 
Peyramalea, a među Marijinom djecom u bjelini 
nije bilo Izabrane. Oboje su bili bolesni i nisu 
mogli doživjeti trijumf svoje ljubljene Majke. 
Kada je Bernardica prvi put nakon svoje bolesti 
došla do špilje i vidjela novi kip, pitali su je: „Što 
misliš o kipu?“ Razočarano je odgovorila: „Lijep 
je, ali to nije Ona!“ - Naravno, tko može isklesati 
iz mramora nebesku draž. nadzemaljski smije¬ 
šak, sveti sjaj? A za buduće naraštaje stoji kip u 
špilji; on za sve, koji onamo dolaze znači „Naša 
draga Gospa Lurdska". 

RASTANAK S LURDOM 


Bernardica je ostala šest godina kod sestara 
u domu. I dalje je ostala jednostavna, nosila je 
svoju narodnu nošnju i bila pravo baskijsko dije¬ 
te. Nisu se mogli na njoj primijetiti nikakvi poseb¬ 
ni vanjski znakovi pobožnosti. Iznad svega je 
voljela krunicu, i bilo je ganutljivo vidjeti kako se 
dostojanstveno križa otkako ju je to naučila Maj¬ 
ka Raspetoga. Sestre su tu i tamo razgovarale s 
njom o njenoj budućnosti. Pri posjetu biskupa 
Neversa pitale su je da li želi postati redovnica. 
„Nemam miraza i nisam ni za što“, skromno je 
odgovorila. Ali počela je o tome razmišljati, pola¬ 
ko se probudila želja da ude u neki red. 

Na blagdan Marijina uznesenja 1865. otkrila 
je Bernardica poglavarici svoju naklonost se¬ 
strama iz Neversa koje su joj kroz mnogo godi¬ 
na učinile toliko dobra. Nije ni slutila koliko će 
obradovati svoje dobroćiniteljice. Iz Sankt Gil- 
darda u Neversu, stigao je uskoro povoljan od¬ 
govor. Tako je Bemardici dopušteno da 

prisustvuje duhovnim vježbama sestara. Povje¬ 
rili su joj da njeguje bolesnike i da se brine o ma¬ 
loj školskoj djeci. 

Zapravo ništa se nije osobito izmijenilo u nje¬ 
nom životu. Ali već se približavalo vrijeme ra¬ 
stanka s Lurdom. uz koji je bilo vezano njeno 
srce. Doduše, doživjela je još jednu veliku ra¬ 
dost: Kripta, dio bazilike ispod zemlje, bila je 
dovršena i biskup ju je mogao blagosloviti. Ber- 
nardica je prisustvovala svečanosti u bijelom 
velu Marijine djece. Bilo je to 19. svibnja 1866. 
Cijeli Lurd se uputio prema vrtu cvijeća u čast 
blažene Djevice. 

Ali i taje svečanost prošla. Sve je bliži bio tre¬ 
nutak rastanka. Došlo je ljeto. Miris ruža ispunio 
je špilju. Zapaljene svijeće su izgarale u sumra¬ 
ku pred kipom Blažene Djevice. Gava |e žubori- 
la svoju prastaru pjesmu, a ptice su pjevale 
večernji poj. Tog 3. lipnja 1866. hodočasnici su 
otišli svojim kućama, kada je Bemardica. uz 
pratnju dviju sestara, po posljednji put klekla na 
sveto tlo. Plakala je i molila. Oživjelo je u njenoj 

duši sve što je na tom mjestu doživjela kao dije¬ 
te. 

Lijepa Gospa je bila uz nju, osjećala je, prem¬ 
da nije vidjela njen smiješak niti čula njen glas. 
Bernardica je znala da će Gospa ovdje zauvijek 
ostati i biti sreća svima koji će ovamo dolaziti. A 
ona sama se morala zauvijek rastati. 

Ujutro, 4. lipnja, prošla je Bernardica s još 
dvije pnpravnice i dvije redovnice po posljednji 
put kroz ulice Lurda. Nosila je plavu haljinu, u 
ruci je imala šarenu putnu torbu i veliki smeđi ki¬ 
šobran. Do Trabesa ju je otpratila njena prijate¬ 
ljica Ida Ribbetes. Pet putnica se sve više uda¬ 
ljavalo od svetog mjesta. Strani krajevi, strana 
sela i gradovi nizahu se. U Bordeauxu je Bemar- 
dica po prvi put vidjela more. Kasno navečer 7. 
srpnja 1886 stigle su u Nevers. nakon dugog, 
napornog putovanja. Bilo je mračno i tišina je 
vladala gradom i samostanom. U spavaćoj sobi 
je Bernardici bio pripremljen krevet. Malo je spa¬ 
vala, premda je bila vrlo umorna. Tiho je plakala 
u čežnji za Lurdom. 

U SAMOSTANU 


Bemardici nije bilo lako snaći se u novoj do¬ 
movini. Bila su joj strana široka polja bez brda. 
neprijatan samostan s velikim salama i dugim 
hodnicima. Postepeno je zavoljela novu sredi¬ 
nu. Bili su strogi prema njoj, jer su mislili da tre¬ 
ba djevojku kojoj su se toliko divili naučiti 
poniznosti. Samo je jednom smjela pričati sa¬ 
kupljenim sestrama o viđenju Blažene Djevice. 
Inače je morala šutjeti o onome što je ispunilo 
njeno srce. Sestra Marie Therćse Vauzous, koja 
je nadgledala pripravmce, spremala ih je prema 
svom idealu žilavom energijom Tko god joj se 
nije povjerio, patio je zbog njene hladnoće i od¬ 
bojnosti. Bernardica je podnosila do smrti „to 
mučenje srca". 

Uskoro je mlada pripravmca bila primljena u 
novicijat kao sestra Marie Bernarde. Na prvom 
odmoru pitala je. da li smije skakati preko ko¬ 
nopca. Ali malo vremena nakon toga nije više pi¬ 
tala za tu veselu dječju igru jer se njeno zdravlje 

ponovo pogoršalo. Loše je na nju utjecala klima 
u Neversu. Bila je sve bijeda i umornija. Učestali 
su napadaji astme, izbacivala je krv. Bolnička 
soba je bilo njeno prebivalište. Shrvali su je česti 
napadaji kašlja. Bilo je to u listopadu kada su 
pripravnice preklinjale „Našu dragu Gospu od 
pobjede" da im ne uzme njihovu Bernardicu. 

25. listopada joj je udijeljen sakrament po¬ 
sljednje pomasti. Navečer je došao biskup da 
mu Bernardica. teška bolesnica, da zavjet 
čistoće, siromaštva i poslušnosti. Malo nakon 
toga Bernardica je bila sigurna da će ozdraviti. 
Trebala je još čekati blaženi dan vječnosti. Ona. 
„koja nije bila ni za što", još je. nakon svečanog 
zavjetovanja. obavljala neke poslove u samo¬ 
stanu. Pomagala je u kuhinji. Spretno je šivala i 
plela. Radila je i pomagala sušiti i glačati bijelo 
rublje. Lijepo je vezla. I jedno je vrijeme njego¬ 
vala bolesnike. Nijedna sestra nije kao ona pok¬ 
lanjala uz lijek veseli smiješak i blagu riječ. 
Pomagala je u sakristiji. Radila je šest godina. 

BERNARDIČINA GLAVNA 
ZADAĆA 


Nisu se mogle ispraviti posljedice neimaštine 
i gladovanja. Tuberkuloza je izjedala Bernar- 
dičino tijelo i patila je od neizdrživih bolova zbog 
raspadanja kostiju. Rijetko je napuštala svoju 
bolesničku sobu; tada bi, za lijepog vremena, na 
štakama prošla kroz vrt. Kada joj je neka sestra 
rekla; .što radite u krevetu, mala Ijenivice?”, od¬ 
govorila joj je smjesta: .Izvršavam svoj zada¬ 
tak”. „Kakav to zadatak?” „Bolovati.” Priznala je 
svećeniku: „Moram se žrtvovati.” 

Nisu je samo razdirali tjelesni bolovi, patila je 
i zbog „mućenja srca”, o čemu nikome nije 
pričala. Čeznula je za svojim Lurdom. Održava¬ 
la je veze sa svojim najdražima, koliko joj je bilo 
dopušteno. Napisala je Tonki, svojoj sestri: „Po¬ 
novo ćemo se vidjeti na nebu. Tamo se ne treba 
rastajati. Molim svu svoju rodbinu da me ne za¬ 
boravi. osobito kad idete do špilje. Često ćete 

me tamo naći, i bez odobrenja!" posljednje riječi 
odaju Bernardičin vragolast smiješak, ali i dubo¬ 
ku, tihu patnju. „I bez odobrenja", poletjela je 
njena duša kao ptičica do nogu Madone. Njoj je 
smjela povjeriti svoju bol, pričati o samotnim, 
gorkim trenutcima, o okrutnosti sestre Marie 
Therese Vauzous jer ju je navodno željela 
„očuvati od oholosti"; to dobro, jednostavno, 
dječje srce koje je tako malo držalo do sebe. I 
pored svega, svih patnji, Bernardica je u dnu 
duše mirna. Zna da će uskoro doći kraj ovoze¬ 
maljskom životu i da slijedi drugi, o kojem je Ma¬ 
rija rekla, da će u njemu biti sretna. 

Bernardica je u maloj bilježnici povjerila boli 
svoga srca. Uz ostalo je napisala: „Ostati skri¬ 
ven u nemoći i siromaštvu! - Križ ne smije biti 
samo pred mojim očima i u mojim grudima, 
nego i u mom srcu, živo u meni. Samo da posta¬ 
nem živa razapeta! Marijo, moja nježna Majko, 
pogledaj svoje dijete koje ne može više! - Želim 
sve učiniti za nebo, to je moja domovina. Tamo 

ću naći svoju Nebesku Majku u sjaju njene sla¬ 
ve!" 

Kako su bolovi bili sve jači, dragi Bog joj je 
poklonio novu utjehu. Providnost je htjela da 
bude izabrana blaga poglavarica koja je imala 
razumijevanja. Prepoznala je Bemardićinu 
skromnost i jednostavnost; njegovala je bolesni¬ 
cu s ljubavlju i dobrotom. Poklanjala je svaki slo¬ 
bodan trenutak izabranoj kćeri svoga reda, kao 
da je željela ispraviti grubost, koju je Bemardica 
morala prije nje podnositi. 

6. prosinca 1878. prenijeli su bolesnicu na 
kor da prisustvuje svetoj misi. Od tada je ostala 
prikovana za krevet. Muku bolova je podnosila 
svetom strpljivošću. 

Uskrs 1879. Bernardica je znala da je to njen 
posljednji blagdan na zemlji. Uskoro će poći Ne¬ 
beskoj Majci da blažena zajedno s njom živi, 
slaveći Boga. Srijeda nakon Uskrsa - pred 21 
godinu zbilo se čudo sa svijećom kod špilje - bi¬ 
jaše njen rođendan za nebo. Pred smrt je povi- 

kala: „Vidjela sam je. Kako je bila lijepa! Požurit 
ću se da je ponovo vidim!" 

Sestre su molile Zdravo Marijo. Bemardica je 
nastavila: „Sveta Marijo, mako Božja, moli za 
me grešnicu" i sklopila je oči. Bilo je to 16. trav¬ 
nja 1879. 


PROSLAVLJENJE 


Bernardicu su sahranili u kapeli sv. Josipa u 
dvorištu samostana. Za malo vremena mnogo 
se ljudi počelo skupljati na grobu, a u samosta¬ 
nu Sv. Gildard su stizala nebrojena pisma s mol¬ 
bom za molitvu ili kao izraz zahvalnosti za 
pomoć. Izabranica blažene Djevice je dala znak 
da se sada nalazi na drugom svijetu, koji joj je li¬ 
jepa Gospa obećala 18. veljače 1858, da je 
tamo „načini sretnom". 

Trideset godina i pet mjeseci nakon njene 
smrti odlučio je biskup Neversa ekshumirati 
mrtvo tijelo. Bilo je osušeno, no nije bilo ni traga 


43 



raspadanju. Papa Pio XI. proglasio je 14. lipnja 
1925. Bernardicu Soubirous blaženom. A na 
blagdan bezgrešnog začeća ukazana joj je naj¬ 
viša čast - proglašena je svetom. Papa je sažeo 
taj jednostavan život u riječi: „Bemardica je vjer¬ 
no ispunila svoje poslanje. Bila je skromna u da¬ 
nima slave i jaka u trenucima ispita." 
Proglašenjem siromašnog djeteta iz Lurda sve¬ 
tim, počašćena je i proslavljena Ona. koja je od 
špilje u Massabielleu načinila djelić neba. A ta 
se slava, čast i proslavljenje uvećavaju sa sva¬ 
kom Zdravo Marijom koja odzvanja na tom sve¬ 
tom mjestu, dok god ljudska srca mole i pjevaju. 

SVETI VID 

ŽIVOT, DEVETNICA. LITANIJE, HIMAN 

HERBER 1 MA DINGER 

SVAKODNEVNO 
MOLI KRUNICI 

Razmatranja 





Jedanaeste veljače 1858. godine 
Gospa se ukazala siromašnoj, skromnoj 
djevojčici Bernardici u Lurdu. Od tada će 
milijuni hodočasnika hodočastiti u Lurd i 
preporučivati se drugoj nebeskoj Majci. 
Na Bernardicu je susret s Gospom toliko 
djelovao da se odlučila potpuno 
posvetiti Bogu. Godine 1866. ušla je u 
samostan da se posveti njezi bo¬ 
lesnika. Umrla je na glasu svetosti 1879. 
u 35. godini života. 

Dne 8. prosinca 1933. papa Pio XI. 
proglasio je Bernardicu svetom. Njezini 
posmrtni ostaci nalaze se u staklenom 
lijesu u samostanskoj crkvi u Neversu. 





